Rozsudok Všeobecného súdu (deviata komora) z 22. novembra 2017 – von Blumenthal a i./EIB
(vec T‑558/16)
„Verejná služba – Zamestnanci EIB – Reforma systému odmeňovania a platového postupu – Námietka nezákonnosti – Rovnosť zaobchádzania – Zodpovednosť“
1.      Súdne konanie – Uvedenie nových dôvodov počas súdneho konania – Podmienky – Rozšírenie existujúceho žalobného dôvodu
[Rokovací poriadok Všeobecného súdu, článok 76 písm. d) a článok 84 ods. 1 a 2]
(pozri body 46, 47)
2.      Námietka nezákonnosti – Rozsah – Akty, proti ktorým možno vzniesť námietku nezákonnosti – Akt všeobecnej povahy, na ktorom je založené napadnuté rozhodnutie – Nevyhnutnosť právneho prepojenia medzi napadnutým aktom a spochybneným všeobecným aktom
(článok 277 ZFEÚ)
(pozri body 69, 70)
3.      Súdne konanie – Návrh na začatie konania – Formálne náležitosti – Jasné a presné uvedenie dôvodov, na ktorých je návrh založený
[Štatút Súdneho dvora, článok 21 ods. 1; Rokovací poriadok Všeobecného súdu, článok 76 písm. d)]
(pozri body 90, 91, 93)
4.      Úradníci – Rovnosť zaobchádzania – Pojem
(pozri bod 94)
Predmet veci
Návrh podaný na základe článku 270 ZFEÚ jednak na zrušenie rozhodnutí obsiahnutých vo výplatných listinách za apríl 2015 a nasledujúce mesiace, ktorými sa na žalobcov uplatňuje rozhodnutie správnej rady EIB zo 16. decembra 2014 a rozhodnutie predstavenstva EIB zo 4. februára 2015, ako aj listiny týkajúce sa kompenzácie výkonov vyhotovené v apríli 2015 v prospech žalobcov, a jednak na uloženie povinnosti EIB zaplatiť žalobcom po prvé sumu zodpovedajúcu rozdielu medzi odmenami vyplatenými podľa vyššie uvedených rozhodnutí a odmenami, ktoré sa mali vyplatiť v súlade so záväzkami EIB, a po druhé náhradu majetkovej ujmy z dôvodu straty ich kúpnej sily a nemajetkovej ujmy. ktorá bola žalobcom údajne spôsobená
Výrok rozsudku
1.
Žaloba sa zamieta.
2.
Pán Henry von Blumenthal, pán Marc D’Hooge, pani Giulia Gaspari, pán Patrick Vanhoudt a pani Dalila Bundy sú povinní nahradiť trovy konania.